Downloaded from YTS.MX
Official YIFY movies site: YTS.MX
Kunst løber i mine årer.
Min bedstemor udhuggede sine drømme i sten.
Drømme, min mor aldrig forstod.
Hvorfor vælger man at blive kunstner?
Er den frihed, min bedstemor søgte,
værd at risikere et liv med modgang og frustration for, som min mor frygtede?
BASERET PÅ BRUNA VIEIRAS VÆRK
Hvorfor gør vi ting, som vi ved, vi vil fortryde?
Velvidende at alt, vi har bygget med så stor omhu, kan smuldre?
Jeg vidste det ikke,
men tegningerne i matematikprøven
ville ændre mit liv.
MATEMATIKPRØVE
Min bedstemor sagde altid:
"Lidt oprør nu og da er vigtigt.
"Ligesom regnen.
"Den kan være til besvær, men uden den kan intet gro."
Tiden er gået!
Så er det nu. Din prøve, tak.
Det er slut!
- Din prøve? - Et minut. Jeg er næsten færdig.
Et minut er lang tid. På et minut
smelter der 300.000 liter is i Antarktis,
Jorden rammes af 6.000 lyn, og du, menneskehedens fremtid,
kan ikke løse en enkelt ligning? Vi er dødsdømte.
- Bare ét minut. - Her er min prøve, hr. Carvalho.
Desuden er det uretfærdigt, at nogle får mere tid end andre.
Jamen, Rose... Kamille?
Jasmine.
Dumper du i år?
I så fald har Jorden taget 365 nyttesløse rotationer om sig selv.
- Skal jeg være bekymret? - Nej, slet ikke.
Jeg er ikke bekymret.
Jeg er meget bekymret.
Det ville jeg også være.
Hr. Carvalho dumper tit afgangselever.
Tak. Det hjælper.
Svaret på første spørgsmål er, at X er større eller mindre end 1,5.
KUNSTNERKURSUS
...328 divideret med tre.
Jeg kan ikke holde hende ud. Hun tror, hun er facitlisten.
Hun stræber altid efter gode karakterer.
- Dine karakterer er bedre. - Ikke i matematik.
Ikke matematik.
- Jeg er sikker på, svaret var A. - Svaret var D.
- Jeg dumper helt sikkert! - Slap af!
- Fik du det? - Jeg valgte C. Det var et gæt.
Engang stod "D" for divin,
men denne generation er ganske gudsforladt. Undskyld mig.
Kom, Mine.
Du skal bare op på hesten igen.
Ellers bliver Alice æresstudent. Du ved, hvad det betyder.
En enorm katastrofe!
Hun vil invitere Keyboard Edson til at spille til afgangsfesten.
- Slap af, Nina. - Det går ikke.
Hjælp os med at redde Broderskabet Lynaflederne.
- Jeg har en idé. Kom med. - I skal bo på kollegie!
Red Broderskabet!
Vi er i bekneb i dag. I morgen er det måske jer!
Er det ikke dig fra det band? Røræg med skaller?
Rart at møde dig, jeg hedder Nina.
Vi mangler nogen til at spille til vores afgangsfest.
Rart at møde dig! Sir Gregory. Mine venner kalder mig Greg.
- Kom, Greg. - Vent lige.
Jeg er lige ved at lukke en handel!
Undskyld.
Det er okay.
Hvilken sang er det?
Den er gammel. En klassiker.
Det er min far.
- Hej, far. - Hvordan har du det?
- Goddag. - Hejsa.
Farvel!
Virkelig?
- Her er dine byttepenge. - Tak.
- God arbejdslyst. - Godt at se dig.
Hvordan gik matematikprøven?
Det ved jeg ikke, mor. Alle syntes, den var svær.
Min datter er ikke alle. I mine øjne er min datter den bedste.
Helt ærligt, mor.
Men Marlene sagde, at selvom du får 50%,
har du stadig klassens højeste gennemsnit.
Du bliver æresstudent og det hele!
Du fik vel over 50%, ikke?
Jeg er ligeglad med at blive æresstudent.
- Leandro, hørte du din datter? - Slap af.
I din alder betalte jeg regningerne, fordi min mor ikke kunne.
Bedstemor var kunstner. Hun blev ikke værdsat.
Sådan er verden.
Vi bliver ikke værdsat for at gøre ting, vi elsker.
Jeg elsker jo at danse.
- Det ville jeg gerne værdsættes for. - Det gør jeg da.
Se, hvor fint det bliver.
Se,
vi stiller reoler her.
Kassen derovre.
Og her skal vi lave dekorationerne.
Vil du vise hende det, skat?
Kom her.
Det her bliver dit kontor, skat.
Ikke alle nyudklækkede studenter får et arbejde.
Og det er mere end et arbejde. Det er et familieforetagende.
Vi har også tilmeldt dig universitets adgangseksamen.
Der var snart ansøgningsfrist.
Tak.
- Kom så. - Afsted.
Hvornår fortæller du dem, at du i stedet for økonomi
vil studere kunst?
Det er svært at komme ind. Og mine forældre og butikken...
Det er ikke noget for mig.
Hør her, Nina.
Forestil dig min mors ansigt,
hvis jeg skifter universitetet ud med et kursus på museet.
Hun vil sige, at jeg ender som gadesælger i en landsby.
Alexa, godmorgen.
Godmorgen! I dag er det forårsjævndøgn.
Blomsternes årstid. Tid til genfødsel, revolutioner og vækst.
Det kan ikke skade at søge ind på kunststudiet.
Det tager tid, Nina.
- "Det tager tid." - Se!
- Hvad er der? - Det er din rockstjernes ven.
Lytter han til den sang?
Jeg har fået den på hjernen.
Øjenkontakt. Vær cool. Opfør dig naturligt.
- Hård klatretur? - Hvad?
- Hård klatretur? - Byen tager pusten fra mig.
- Du læser matematik, ikke? - Hvorfor?
- Ligner jeg sådan en nørd? - Jamen dog.
Rent gætværk.
- Foretrækker du den stejle bakke? - Hvorfor?
Du kunne tage de mindre stejle sidegader.
Den korteste afstand mellem to punkter er en lige linje.
Virkeligheden er en anden her i Ouro Preto.
Matematik er en eksakt videnskab uagtet lokation.
"Matematik er en eksakt..."
OURO PRETO GYMNASIUM
Her er din kaffe.
Tak.
- Sukker? - Mor?
Luk døren og sid ned, Jasmine.
Hvordan skal vi gøre det?
Det spørger jeg også om. Det er dit afkom.
Han spøger bare.
Dumper hun?
Slap af, mor. Jeg mangler stadig to prøver.
En. Der er kun én prøve tilbage.
Mynte skal have 100% rigtige for at bestå.
Jeg er blandt de bedste elever i de andre fag.
Matematik er afgørende.
Broer kollapser, og raketter eksploderer,
fordi folk som dig tror, at humaniora er nok.
Mennesker burde gennemgå en udvælgelsesproces
for at kunne eksistere. Ærligt talt...
- Han laver sjov. - Nej!
Er det realistisk først at få nul og så alle rigtige?
Det bliver en udfordring. Der er ingen automatisk optagelse.
Ikke engang for afgangselever.
Da jeg er så storsindet,
vil jeg sætte noget af min dyrebare tid af for at stoppe
lidt matematisk viden ind i Violettas hoved.
Jasmine.
På rektorens anmodning
vil jeg derfor gøre plads i min kalender til eneundervisning.
Hvad?
Så hun kan få afklaret sin tvivl?
- Nemlig. - Den tvivl skal vi have fjernet.
Nul, Jasmine.
Du fik nul! Ved du, hvad det betyder?
Hvis en plante fra butikken tog prøven,
- ville den få samme karakter! - Du behøver ikke være så led.
Jeg dumper ikke. Og hvis jeg dumper, hvad så?
Hvad er det dog, du siger?
Vi betaler alt for dig. Du skal bare studere.
Hvis du ikke begynder at bidrage og betale for ting...
Okay, mor!
Jeg er ikke dum! Det er slut med de friheder!
Går alt galt, sælger jeg min kunst ligesom bedstemor.
Interessant. Sådan har jeg aldrig overvejet at læse en bog.
Jeg hedder Davi.
Jasmine, ikke?
- Stalker du mig? - Skal du have 100% for at bestå?
Skal du undervise mig?
- Hvad med Carvalho? - Du er her allerede.
Jeg tager foranstaltninger for at forhindre menneskeheden i at vandre
imod sin egen undergang.
Derfor har jeg tildelt min bedste elev
den utaknemmelige opgave at få dig til at studere.
- Hej, jeg er den elev. - Skuf mig ikke.
Jeg accepterer intet under 100%, ellers...
...du milde, så dumper hun.
Det skal nok gå.
Sidste år var jeg til eksamen,
så jeg kan nemt genopfriske det for dig.
Og hvis jeg aldrig har lært det?
Vi kan begynde med at gennemgå de spørgsmål, du havde sværest ved.
Jeg vil ikke se den prøve igen.
Jeg lavede prøven for hr. Carvalho.
Tegningerne er smukke.
Det er den smukkeste prøve, jeg har set.
Du burde indramme den.
Skal vi lave et skema?
Tirsdage og torsdage klokken 16?
Mandage klokken 16.30?
Onsdagene vender vi tilbage til. Fredage kan vi...
Hele ugen?
Jeg troede, det var to gange om ugen.
Jeg har også et liv.
Mit stipendium afhænger af denne praktikplads.
Og du skal bestå afgangseksamenen, så genovervej dine prioriteter.
- Belærer du mig nu om mine prioriteter? - Nej.
Jeg siger til Carvalho, at det ikke fungerer.
Du har andre planer, vil have en anden mentor.
Det er fint.
Du har et talent. Et sjældent talent.
Vil du spilde det på gymnasieelever?
De færreste forstår faget.
De hader matematik og matematikundervisere.
- Hvad er det for en teori? - Det er en kendsgerning.
- Og det er lidt ynkeligt. - Nej!
Det ser ikke godt ud.
Mit bidrag til adgangskonkurrencen på Prisma Lab. Lad mig være.
Undervisningen distraherer dig.
Du distraherer mig! Og flyt dig fra min seng.
Helt ærligt, Greg. Jeg har brug for det job.
Nogen skal betale regningerne! Bandet har ikke optrådt længe.
Vi holder en kreativ pause.
- Kreativ pause? - Den slutter snart.
Vi laver et supershow sidst på året.
Ligesom Rock in Rio, bare i Ouro Preto.
- Taler du om afgangsfesten? - Ja.
Giovana, jeg tænkte...
Selvfølgelig skal invitationen være i fløjl. Stilfuldt og elegant.
Det synes jeg også. Det matcher paladsets gardiner.
Og vi hyrer Keyboard Edson.
Nemlig, Gi!
Vent lige. Det var stadig til afstemning.
Æstetiske beslutninger træffes af kommissionen.
Ja, Jardim Bauxita...
Har du tabt noget?
- Nej. - Du er besat af det gymnasium.
- Helt ærligt! - Vær forsigtig.
Kædedansen trænger til et nyt indslag.
- Hvad med nogle trin som... - Vær nu ikke dum, Nina.
Se!
Elegance. Enten har man det, eller også har man ikke.
Dine drillerier er så barnlige, Alice.
Min kære, du vil have et band ved navn Omelet med ost,
mens jeg vil have glamour, fløjl, habitter...
- Det er ikke et spørgsmål om mening. - Det er Røræg med skaller, okay?
Tænk, at jeg er enig med Alice. Det handler ikke om meninger.
Du vil have en kikset fest, men vi vil have en sjov fest.
- Svært valg, ikke? - Ja, ikke?
Jasmine?
Hejsa.
- Studerer du stadig? - Jeg er lige ved at gennemgå det.
- Hvordan går ekstraundervisningen? - Godt. Alt er under kontrol.
Du kan være ærlig.
Du kan fortælle os hvad som helst.
Du, far...
Er det liv, du har i dag, som du forestillede dig det i min alder?
Det synes jeg.
Og jeg er lykkelig for vores familie.
- Og vores bedrifter. - Var din drøm at sælge blomster?
Hvis du spurgte Leandro som teenager,
var hans drøm at køre Formel-1.
- Seriøst, far! - Kan du se?
Det var folks reaktion. De grinede ad mig!
Når man får at vide, at ens drøm er umulig,
indser man, at man må bruge, hvad man har.
- Fint. - Men én ting glæder mig.
At mit arbejde
gav min datter flere muligheder, end hendes forældre havde.
Nok kan min bil kun køre 60 km/t,
men jeg arbejder med mine yndlingsmennesker. Så...
Hvorfor så travlt?
Eleverne kaldes på scenen efter deres gennemsnit.
Så kan de sidde i den rækkefølge.
Med de bedste elever forrest.
Hvorfor vil du inddele eleverne efter deres gennemsnit?
For at anerkende deres akademiske bedrifter.
Vores dimission er ikke en konkurrence.
Du skal nok klare dig. Altså...
Var det ikke for matematik, kunne du endda blive æresstudent.
Jeg går ikke op i gennemsnit eller ærestitler.
- Men det gør jeg. - I den grad!
Hun har øvet sin tale i flere år.
- Virkelig? - Virkelig!
Hvor sødt. Må jeg få en smagsprøve?
Jeg kan ikke vente til dimissionsdagen.
Selvfølgelig.
"Vi vil ikke blot være én i mængden.
"Men gøre et indtryk på mange."
Hvor er det dybt! Er det fra Den lille prins?
Færdig.
Den er smuk! Jeg er et sandt mesterværk!
Ja, men nu hvor jeg er færdig, skal jeg studere på egen hånd.
Fandt du ud af titlen på den sang, Davi hørte?
Nej. Jeg turde ikke spørge. Sangen sad fast i mit hoved.
Se det fra den lyse side, nu kan du sidde fast på mig.
Snart skal jeg til New York for at studere mode.
Og frøkenen her kommer til at savne mig.
- Nyd det, mens det varer. - Stop.
Har du tænkt på, at verden, som vi kender den, snart ender?
Måske får jeg et år mere.
Kom nu, Jasmine.
Okay, venner.
Så hvis X er lig med en, er Y lig med...
Nogen andre?
Mig!
Ingen?
Nogen...
Dig.
Det er... 100?
- Minus en. - Minus en.
Jeg har brug for din hjælp.
Så hvis tre i anden
opløftes i Y, hvad gør vi så med eksponenterne?
Vi summerer.
Lad os gå tilbage.
Nej, Davi, undskyld. Det er min skyld. Jeg kan ikke.
Slap af, Jasmine.
- Ingen fortjener at dumpe afgangseksamen. - Det er nok bedst sådan.
Beklager,
men jeg vil i det mindste forsøge at komme ind på kunststudiet.
Der er ansøgningsfrist næste uge. Jeg har ikke ansøgt.
Jeg ved, at chancen er lille,
men jeg vil i det mindste forsøge.
Jeg forstår.
Jeg har i månedsvis forsøgt at løse en udfordring.
Konkurrencen er ekstrem.
Den giver adgang til det bedste institut i Latinamerika.
Hør, hvad vi gør. Vi har 20 minutter tilbage.
Fokuser på tegningen.
Jeg tager hæftet med for at rette det.
Fra næste undervisning fokuserer vi på matematik.
Lover du det?
Det lover jeg.
Aftale.
Davi?
Vægmaleriet er ødelagt. Jeg ville reparere det, men...
BRODERSKABET LYNAFLEDERNE
Det er værre, end jeg troede.
I det mindste var jeg proaktiv.
Tror du, det kan reddes?
BRODERSKABET
LYNAFLEDERNE
Er der nogen, der er forelsket?
Hvem? Mig?
Er du skør, Greg? Aldrig i livet.
Jeg risikerer ikke mit stipendium eller job for nogen.
Heller ikke selvom personen er moden,
talentfuld, målrettet...
Smuk.
Godt.
BRODERSKABET LYNAFLEDERNE
Nå?
Det ligner en drøm.
- Jeg ved, hvor du har idéerne fra. - Vil du sige, at det skyldes matematik?
Inspiration er et resultat af vores oplevelser.
Gjorde du det uden udkast?
Ligesom livet.
Hej. Hvad siger du til at have undervisning et andet sted?
Kom nu, Davi!
Har dit farvede hår givet dig superkræfter?
Vi er der næsten.
Det siger du hele tiden.
Vi har vadet i en time.
Jasmin! Er det for sent at droppe udendørsundervisningen?
Jeg kan ikke høre dig.
Kom, Davi. Det er varmt!
Kom nu!
Det er ikke så koldt!
Du sagde, det ikke var koldt.
Og du sagde, matematik ikke var svært.
Det passer.
- Det ved du. - Ja.
Du foretager selv matematiske udregninger. Da du sprang i vandet,
da du tog sidegaderne i stedet for den stejle bakke,
og da du tegnede på din matematikprøve.
Hvorfor gøre matematik så utilnærmeligt?
Min undervisning skal gøre op med den fordom.
Det kan du.
Når jeg siger ordet "videnskabsmand," hvad tænker du så?
En gammel, hvid mand.
Det er vigtigt at kende vores plads,
så vi kan forholde os til den.
Har du besluttet dig?
Jeg ville... Jeg vil være kunstner.
Det er du allerede.
Mine forældre har allerede lagt en plan for mig liv.
Mine forældre forstod ikke, hvad jeg lavede på uni.
De troede, jeg skulle være læge.
- Hvad? - Ikke noget.
Det er meningen, du skal lave opgaverne.
- Det har jeg gjort. - Lad mig se.
Flot!
Må jeg beholde den?
Hvis jeg består afgangseksamenen, får du den.
Den skal være signeret. Den bliver kostbar en dag.
Jeg har et spørgsmål til denne opgave.
- Kan du se? Det er bedre udenfor. - Det er anderledes.
Bedre end biblioteket. Fremover er det ved vandfaldet.
Jeg overvejer det.
Her.
Dejligt sted.
Du er hjemme.
Jasmine, jeg...
- Jeg vil fortælle dig noget. - Også mig.
Sagen er...
Det er...
Vi skal gennemgå nogle funktionsopgaver i opgavebogen.
Godt. Det gør vi næste gang.
- Mine? - Hej, mor.
- Jasmine, hvad er det? - Hvad, mor?
Er du blevet en omvandrende regnbue uden at fortælle det?
- Kom her. Lad mig se. - Mit hår gror ud igen, okay?
Det er ikke pointen. Du har ikke talt med mig om det.
- Der var engang, vi var venner. - Det er vi stadig.
Jeg er bare lidt nervøs over matematikprøven.
- Virkelig? - Ja.
Hvad med det hår?
Som en cirkus-candyfloss.
- Hvis opmærksomhed er du ude efter? - Ingens.
Synes du ikke om det?
Du synes om det!
Du er virkelig noget særligt.
Nu ligner jeg en af dine blomster.
Den vanskeligste blomst af alle.
Men også den mest lykkebringende.
Den fuldender min have.
Wauw! Hvem er den pige?
- Kan du lide det? - Nej, jeg elsker det!
Du er om muligt endnu smukkere nu.
Tak. Jeg har noget at sige. Sid ned.
Vent. Sladder? Jeg elsker det!
- Ikke et ord til nogen. - Lad mig gætte! Du og David er...
- Nina! - Jeg elsker det.
Men det gjorde jeg ikke.
Der var et øjeblik, men intet skete. Jeg vil se, hvad der sker i dag.
Sådan et sødt par!
- I har endda en sang! - Som jeg ikke kender.
Nina finder ud af det. Vent.
Det er meget vigtigt.
Tag tyggegummiet.
Jeg har jo sagt, at det ikke sker.
Man ved aldrig! Det er bedst at være forberedt.
Hej, Jasmine.
I dag bestemmer jeg, hvor undervisningen skal være. Er du klar?
KUNSTNERKURSUS TILMELDING
Utroligt.
Du var så lang tid om det, at du næsten overskred fristen.
Det sagde min mor også,
da hun tilmeldte mig handelsskolen.
Men nu er jeg faktisk glad.
Jeg har tilmeldt mig!
Nu skal jeg udfylde det hele, forberede præsentationen...
- Og bestå, ikke? - Forestil dig at studere her.
Jeg har været her et par gange, men...
Nu føles det ægte. Nu er det blevet håndgribeligt.
Jeg har altid fået at vide, at kunst var for andre.
De rige, de udvalgte...
At jeg dumpede i matematik og er her i dag,
har lært mig, hvad jeg vil med livet.
- Det er fuld af udfordringer. - Jeg er allerede nervøs.
Nå...
Nu er det så farvel til matematik,
Davi og handelsskole.
Hej, kunst!
Hør her, matematik, jeg kender dig ikke, men jeg værdsætter dig.
Takket være en ven.
Skal vi læse lidt?
Okay.
X og Y er trekantens ben.
- Ja! Nemlig. - Okay.
Den her...
X er lig med tre?
Nej...
Jasmine, slap af.
Du bliver bedre hver dag.
Hvis ikke jeg får alle rigtige, dumper jeg.
Mere end nogensinde har jeg brug for at bestå.
Det ved jeg, men du må have lidt tålmodighed.
Let for dig at sige.
Nej, jeg er verdens mest utålmodige person.
Er du utålmodig over noget?
Ja.
Som hvad?
Som at løse udfordringen fra Prisma Lab.
Og hvad ellers?
Mine!
Min pige!
- Jeg har noget at fortælle dig. - Også mig!
Jeg er... Dig først.
Mit visum til USA blev godkendt!
Jeg har sendt min ansøgning til kunstnerkurset.
Vidunderligt! Perfekt! Selvfølgelig klarer du det.
Jeg vil så gerne!
Jeg skal præsentere foran bestyrelsen. Der er hård konkurrence.
Der kom de.
Hvad er der galt?
Min lille kriger!
- Kom. - Ja.
- Jeg er så glad. - Også mig.
Hør...
Jeg er her for dig, okay?
Sig til, hvis du mangler en model.
Du kan bruge eller misbruge mig. Jeg er din!
Godeftermiddag.
Levering fra Jasmines Blomsterbutik.
- Tak. - Selv tak.
Ved cheferne derhjemme det?
Nej, ikke endnu! Gider du lige?
Jeg giver dig moralsk opbakning.
Hvad foregår der her?
Du skal ordne det, så vi kan få malet og åbne butikken.
Jeg taber penge!
Hej, mor, har du et øjeblik?
Nej, men sig frem.
- Kender du kunstmuseet i Brumadinho? - Ja.
De har et kunstnerkursus...
Kunstnerkursus... Er det et universitet?
Unge mand, se lige at få installeret aircondition-anlægget.
Mor, lad mig nu forklare.
Det er ikke et universitet, men det er meget anerkendt.
Du ved, hvordan det er. De er alle født med en guldske.
Arvinger, rige familier... De fleste har intet talent.
Men ikke dig, skat. Du kan komme på universitetet.
- Det kunne din far og jeg ikke. - Men det her er mit kald.
Du mener dit fald.
Du har intet lært af bedstemor.
Det må du ikke ikke sige.
Mine siger, at hun vil knokle...
En ud af en million lykkes som kunstner,
resten sulter.
Eller er afhængige af andre resten af livet.
Gadesælgere er alle kunstnere.
Og folk siger "kunst er frihed."
Der er ingen frihed uden en lønseddel!
Så du skal på handelsskole. Dermed basta!
- Ikke, Nina? - Jo da.
Penge hænger ikke på træerne.
Men det gør vores.
Tak for støtten. Du var en stor hjælp.
Hun er meget overbevisende.
Hun manipulerer med os!
Nu forstår jeg, du ikke tør fortælle, at du vil være gadesælger.
Latter er den bedste medicin.
Væk med det. Det er overflødigt.
Og det her i begyndelsen skal du flytte bagud.
Og det bliver vores bonusspørgsmål.
- Bliver det ikke for svært? - Du kender ordsproget. Man skal yde...
- For at nyde. - Du burde læse humaniora.
Det samlede antal spørgsmål er godt.
Godt gennemarbejdet og et fint antal ligninger.
Vi flytter spørgsmålet med figuren herhen.
Hej! Jorden kalder Jasmine.
- Ja. - Havde du ikke noget at fortælle mig?
- Det er løgn! - Nina, ikke et ord til nogen!
- Godmorgen. - Godmorgen.
Det er...
- Douglas. - Davi!
Stille!
Nå, min elev...
Han forbereder jeres prøve. Tal med ham, hvis I har et problem.
Tak. Vi ses snart.
Lad os gå tilbage til gårsdagens ligning.
Hvis N er antallet af ikke-tomme delmængder
af mængden dannet af multipler af fem under 40,
hvad er værdien af N?
Det er 125.
Nej.
Er det 127?
Korrekt. 127!
Det var det.
Lad os slå op på side...
...hundrede toogfirs.
Hvad så?
- Vi skal snakke sammen. - Det lyder ikke godt.
Jasmine, jeg kan lide dig.
Jeg kan virkelig godt lide dig,
men det hele er så kompliceret.
Der er regler, der er Prisma Lab og hr. Carvalho.
Jeg kan ikke længere fokusere på udfordringen.
- Er det nu min skyld? - Nej.
Nej, det er min.
Jeg skulle ikke have ladet det komme så vidt.
Fint. Du har ret.
Vi har vigtigere ting at fokusere på.
Vi må hellere holde os fra hinanden.
- Ja. - Jeg klarer mig selv.
JASMINES BLOMSTERBUTIK
- Godmorgen. - Er den ny?
Ja, det er den.
- Hvad synes du? - Den er smuk!
Kom snart igen.
Godmorgen, skat.
Din mor tog tidligt ned i butikken, men hun gav dig disse blomster.
De er inspiration til dagens prøve.
Du klarer den.
Far.
Jeg må fortælle dig noget.
Men du må love mig, at du ikke fortæller mor det.
Jeg fortæller hende det efter prøven.
Sig frem, skat.
Jeg har søgt ind på museets kunstnerkursus.
Du godeste. Hvilken slags kursus?
- Kunstnerkursus? - Det er ikke akademisk,
men det er anerkendt og stiller kunstnere godt.
Din mor vil ikke bryde sig om det.
Sommetider føles det, som om hun ikke forstår mig.
Du må forstå, hvor svært vi har haft det.
Uddannelse er et privilegium.
Din mor led på grund af din bedstemor.
De strabadser, hun gik igennem, da hun var yngre, var for hårde.
- Det ved jeg, far. - Alélia var...
...en dygtig skulptør,
men hun blev aldrig anerkendt.
- Men det behøver ikke gentage sig. - Det ved jeg, skat.
Men det ved din mor måske ikke.
Og måske er hun bare for bange.
PRØVE
Held og lykke!
Selvsikker, unge dame?
Som jeg nu kan være.
Usikkerhed er årsagen til menneskehedens snarlige udryddelse.
I må begynde!
Vær forsigtig, når et spørgsmål virker for let.
Det kan være et trick.
Regnearternes hierarki gør hele forskellen.
Hierarkisk set skal du gange først.
Du behøver ikke en stige
for at måle et træs højde. Du kan bruge dets skygge.
Hvis der er direkte proportionalitet mellem størrelsesordnerne,
anvend reglen om tre.
At løse en logaritme er let. Udregn X, og lad alt være på samme base.
Slut! Tiden er gået! Aflever prøverne.
Tiden er gået. Det er slut.
Undskyld mig.
Din prøve?
Nå?
Hej, jeg tænker meget på dig... På prøven.
Jeg ville høre, hvordan det gik. Ring til mig.
Svar på spørgsmål otte er N lig med 200.
Multiple choice-svaret er...
Det er B.
B!
Svaret på bonusspørgsmålet er otte.
- Det er ni. - Nej.
Det er helt sikkert ni!
Umuligt.
Jasmine får 100% i matematik!
Et hundrede procent!
Jeg er så glad!
Vil du endelig åbne op for mor Ingrid?
Ja, men der er en anden, jeg skal dele sejren med først.
Giovana?
Ved du, om Jasmine ser nogen?
Nej, men jeg er vild med hendes stil!
Hendes hår, hendes tøj. Det er flot, ikke?
Ikke?
- Nå? - Jeg tror, jeg fik alle rigtige.
- Selv bonusspørgsmålet? - Ni?
- Du gjorde det svært. - Jeg frygtede, du svarede forkert.
Tak for alt.
Jeg blev meget chokeret, da jeg så det.
Det handler ikke om mig.
Hvis Jasmine havde oplysninger, som de andre elever ikke havde,
ville det ikke være rimeligt, vel?
Og deres romance...
Der er noget galt.
Hvordan kan nogen så fokuseret som...
- Davi? - ...min elev,
sætte alt på spil over sådan en primitiv reaktion?
Kærlighed er kemi.
Kærlighedens veje er uransagelige.
Alting har en årsag, unge dame.
Kan vi vende tilbage til emnet?
Jeg undersøger det med det samme,
før det vokser sig større.
Tak.
Ved du, hvad den slags hedder?
En stikker.
Jeg vidste, vi ville dimittere sammen.
Intet er vigtigere end at vælge et dimissions-look!
Lad os gøre festen mere elegant.
Jeg har en overraskelse til dig.
Hvad er det?
- Det havde du ikke behøvet. - Jo.
Jo, du gjorde.
Min pige...
Vores verden forandrer sig snart,
så du skulle have noget af den gamle med dig.
Se.
Hallo?
Ja, det er mig.
I morgen?
Middag?
Ja, selvfølgelig!
Tak!
"Ja, selvfølgelig"?
Jeg skal til optagelsessamtale!
- Det er løgn! - Nej!
Min pige!
Det er for fedt!
- Jeg ved ikke, hvad jeg skal sige. - Heller ikke mig.
Hvordan kan du falde for det? Jeg troede, du var klogere.
- Der skete ikke noget. - Skete der ikke noget?
- Jeg blev forelsket. - "Jeg blev forelsket..."
Jeg blev forelsket, men skubbede det til side.
Kærlighed er blot adrenalinudladninger, der forvirrer vores sanser.
Hun fik 100 procent.
Var det ikke målet?
Jeg fandt på en metode, der hjælper elever i matematik.
Tror du virkelig,
at hun kunne gå fra nul til 100 uden videre?
Jeg har ikke vist hende noget.
For en person, der vil undervise, er du meget naiv.
Selvom du ikke viste hende noget, betyder det ikke, at hun ikke så noget.
Okay.
Hun er her. Tak.
Hej, mor.
- Jeg skal fortælle dig noget. - Hvor var du?
Kan du huske det kunstnerkursus, jeg fortalte om?
Jeg har ansøgt der.
Kunst?
Sådan som det går i skolen?
Hvad mener du?
Lyv ikke for mig.
Må jeg være fri!
Jeg lyver ikke. Jeg er ærlig over for dig.
Indsatsen for at bestå prøven gav mig selvtillid til at forfølge min drøm.
Hvilken indsats?
Jeg troede virkelig, du studerede!
Men du var bare sammen med den mentor, hr. Carvalho gav dig.
Dates i hemmelighed?
- Smugkig i facitlisten? - Hvad?
Jeg troede, jeg havde opdraget dig bedre.
Jeg har ikke snydt i nogen prøve.
Jeg har studeret. Og gæt engang. Jeg lærte!
Okay.
Der er et skolemøde i morgen.
I morgen? Men jeg skal til samtale på museet!
Jasmine, vågn op!
Glem det museum!
Du dumper semestret på grund af svindel!
Marlene sagde, der er beviser.
Og Davi bliver fyret.
Åh gud.
Stakkels Davi.
Det er så uretfærdigt!
Kom tilbage, Jasmine!
Davi!
Davi, er du der?
Davi!
Hej, Greg. Er Davi der?
- Jeg skal tale med ham. - Du skal gå.
- Må jeg i det mindste tale med ham? - Nej, okay?
- Ved du det ikke? - Hvad?
Davi blev bortvist fra skolens mentorordning.
- Og han mistede sit stipendium. - Også stipendiet?
Han mister muligvis også Prisma Lab.
Han har ikke gjort noget.
Det er bedst, at du går.
For Davis skyld. Bare gå.
Davi!
Davi, vær nu sød! Vi må tale med hr. Carvalho.
- Vi kan forklare det. - Forklare hvad?
Hvordan forklarer du bonusspørgsmålet?
Det var en sinuskurve, du aldrig lærte.
- Kiggede du i mine papirer? - Hvad?
Du kunne have set facitlisten.
Du så den. Sig det.
Anklager du mig?
Virkelig?
Du stoler ikke på mig, men du bør stole mere på dine undervisningsevner.
I stedet for at sige sådan noget på grund af usikkerhed.
Hvad foregår der, skat? Hvad laver du?
Jasmine, stop!
Stop det så!
Jeg er stoppet, mor.
Jeg er stoppet.
Undskyld.
Jeg ødelagde det hele.
Jeg forsøgte at bekæmpe den fremtid, alle har planlagt for mig.
Og se, hvad det førte til.
Der er, som om skæbnen beviser alt, du har fortalt mig.
Det nytter ikke at drømme!
Det nytter ikke at håbe på,
at tingene ændrer sig. Det gør de ikke!
Det må du ikke sige.
Du har ret. Det skal vi bare vænne os til.
Så jeg ikke ender som bedstemor.
- Som mig. - Det må du ikke sige.
Skat, hør her...
Vi ordner det, okay?
Vi løser det hele.
Men vi skal gøre det sammen.
Du må ikke være ked af det.
Vi har samlet bestyrelsen,
som har vurderet sagen og truffet en beslutning.
Desværre har vi ikke andre muligheder
end at annullere din prøve.
Men jeg har jo sagt, at Davi ikke viste mig noget!
Hvis hun siger det, så passer det.
Der må vel være en reeksamen?
Reeksamener er kun ved fravær, ikke svindel.
Vi leder stadig efter den bedste løsning.
Kan hun ikke bevise sin uskyld?
Vi har talt med mentoren,
vi fik alle beviserne,
og ingen besvarede bonusspørgsmålet korrekt.
Ikke engang hende den hårdtarbejdende stikker.
Jeg forstår det ikke.
Foretrækker I at tro, jeg snød?
Hvilken slags beviser har I?
For Guds skyld!
Lad mig bevise, at jeg ikke behøvede at snyde!
Hr. Carvalho, stil mig et spørgsmål fra prøven.
Så prøver jeg at løse det.
- Sådan fungerer det ikke. - Jeg har altid været en dygtig elev.
Er det intet værd?
Det er sandt.
Lærere,
hun fortjener at afklare denne situation så retfærdigt som muligt.
Du dumper semestret på grund af svindel!
Hvordan forklarer du bonusspørgsmålet?
- Anklager du mig? - Ikke flere privilegier.
Det var en sinuskurve, du aldrig lærte.
Universitetet er et privilegium.
Hr. Carvalho dumper tit afgangselever.
- ...afgangselever. - Skal jeg være bekymret?
Det kunne være et trick.
Matematik er en eksakt videnskab.
Og du sagde, matematik ikke var svært.
Mere end nogensinde har jeg brug for at bestå.
Ingen fortjener at dumpe.
Usikkerhed er årsagen til menneskehedens snarlige udryddelse.
Det er vigtigt at kende vores plads,
så vi kan ved, hvor og hvordan vi skal være.
Det er helt korrekt.
Helt korrekt!
Jeg skulle ikke have betvivlet din intelligens eller moralske integritet.
Det er første gang, jeg ikke dumper nogen afgangselever,
selvom det giver mig en uforklarlig glæde.
Men denne gang er jeg ikke frustreret.
Jeg håber, du er storsindet nok...
Og...
...kan tilgive mig.
Jeg tilgiver dig, men du må gøre det rette.
Du skal genansætte Davi på skolen.
Desværre er min elev taget hjem til Rio de Janeiro og...
...selvom jeg ville, kan han ikke komme tilbage og arbejde.
Javel.
Tillykke, unge dame!
- Hr. Carvalho, er alt i orden? - Ja.
Jeg har bare brug for et glas vand.
Jeg er tørstig.
Hvad med samtalen på kunstmuseet?
Det er klokken 12. Det når jeg ikke.
Gu gør du så! Hvis du løber, kan du nå det.
Kom, skat. Jeg kører dig.
- Hvor skal I hen? - Jeg kører hende til samtalen.
Det nytter ikke. Jeg skulle have forberedt noget.
Jeg har ikke noget at præsentere.
Jo!
Nina ved, hvad du skal præsentere.
Far, ville du ikke være racerkører?
Så kan du få lov at køre mere end 60 km/t.
Er det her, skat?
Held og lykke, skat.
Undskyld, jeg kommer for sent! Jeg er Jasmine!
Jeg beklager,
- men vi er allerede færdige. - Nej, kom nu.
- Har du dit materiale med? - Jeg har den her.
Det er Ouro Preto set gennem mine minder,
min kærlighed... Alt i denne by, der inspirerer mig.
De ting, der har hjulpet mig med at holde ud og drømme.
En drøm, der ikke kun er min.
En, der er i mine rødder,
som jeg skal bære videre.
Du er talentfuld,
men vi har allerede mange dygtige kandidater.
Vi er på udkig efter noget anderledes.
Har du andet at vise os?
Nej, desværre.
Det er en skam.
- Skal vi gå? - Ja.
Tegningerne er smukke.
Det er den smukkeste prøve, jeg har set. Du burde indramme den.
Vent.
Jeg har en ting mere!
Hvordan gik det?
Jeg kom ind, mor.
Flot.
Det sidste, jeg ønskede, var at skuffe dig.
Se lige det her.
Mine børnetegninger. Du gemte dem.
Det var mig, der skuffede dig.
Alt, jeg har været igennem...
Det satte sine spor.
Du ligner sådan din bedstemor.
Hun døde uden at vide,
hvor stolt jeg er af hende.
Og af dig.
Stå ved dine valg, min engel.
Tillykke, skat.
Din glæde er vores glæde!
Jeg elsker jer så højt.
Jeg elsker dig.
Min smukke blomst.
- Er du klar til fløjlsgardiner? - Og Keyboard Edson?
- Nej. - Vi prøvede, ikke?
Jasmine?
- Hvad vil du, Alice? - Jeg vil tale med hende. Må jeg?
Undskyld. Jeg troede virkelig, du havde set facitlisten.
Men jeg tog fejl.
Du fortjener at blive æresstudent.
- Det har hun hele tiden gjort. - Hej, piger!
- Jasmine, dit hår er så smukt. - Tak. Det er dit også.
Tak. Skal vi tage plads?
Ja.
Du, Alice...
Siden det betyder så meget for dig, skal vi så ikke holde talen sammen?
- Virkelig? - Virkelig?
Ja.
Tak, Jasmine.
På én betingelse.
Kan vi stadig få et band til festen?
Mener du det?
- Det åndssvage band. - Vil du holde talen eller ej?
Vi vil ikke blot være én i mængden.
Men gøre et indtryk på mange.
Vi var også nogen før, men nu er det vores tur til at ændre verden.
Vi talte om, hvilken rækkefølge eleverne skulle kaldes på scenen.
- Efter deres karakterer, alfabetisk... - Og vi fandt en løsning.
Tilfældigt!
Fordi en vis matematiklærer lærte os,
at livet er en række tilfældigheder.
Bia, der har, hvad der skal til for at blive en god psykolog.
Marcelo, vores fodboldtalent.
Patrick, der bliver oceanograf.
Eliana, vores computergeni.
Rubens, der skal på kokkeskole.
Carlos, som skal læse historie eller odontologi.
Felipe, fremtidens kardiolog.
Nina, vores fantastiske kommende stylist.
Glem os ikke, når du er i New York, Nina!
Det gør jeg ikke.
Giovana, vores kommende succesfulde advokat.
Alice, vores kommende bioingeniør.
Jasmine, den bedste elev i klassen
og også en kunstner.
Smukke!
Nu er det tid til vores skolerepræsentant.
Carvalho!
Jeg har ikke forberedt en tale, da jeg ikke er vant til at blive hædret.
Jeg vil ikke ønske jer held og lykke,
for livet er en række tilfældige begivenheder,
som vores Morgenfrue her sagde.
Jasmine.
Jeg ved godt, hvad du hedder.
Mange tak, afgangselever.
Af hele mit hjerte
ønsker jeg jer...
...lykke.
Mine fødder går langs vejen
Vi mødes en skønne dag
I morgen er intet, som det plejer
Hvad nyt hører jeg fra mine venner?
De er fantastiske.
Mange tak. Det er den afgangsfest, jeg altid har drømt om.
I morgen eller i overmorgen
Smagen af solen varer ved i natten
Jeg ordner lige min makeup. Jeg ligner en panda.
Hej.
- Jeg troede, du var i Rio. - Det var jeg.
Jeg var til samtale på Prisma Lab. Jeg kom ind!
Tillykke!
Jeg kom for at hente mine ting. Jeg skulle til stationen, men...
Greg sagde, at han kom, så...
Javel.
Jeg er ked af det. Jeg skulle ikke have tvivlet på dig.
Helt sikkert.
Kom du bare for at undskylde?
Det var vigtigt for mig.
Jeg kom også for at lykønske dig
- for at komme ind på kunstnerkurset. - Godaften!
Jeg håber, I nyder koncerten med Røræg med skaller.
Denne koncert er for os som...
Som en koncert.
Jeg vil gerne invitere jeres klassekammerat,
den vidunderlige Nina!
Hej, allesammen. Jeg vil spille en sang,
som jeg vil dedikere til to stædige elskende
med knuste hjerter.
- Er du klar, Greg? - Fyr løs.
En, to, tre...
At sige "jeg elsker dig"
Er ikke de ord Jeg ville høre fra dig
Det er ikke...
Hun fandt ud af det.
Det var den sang, vi mødte hinanden til.
Jeg kan kun huske din fars bilhorn.
Jeg laver sjov.
Lukker jeg øjnene, husker jeg alle detaljer fra den dag.
Skal du virkelig afsted?
Ja.
Men jeg har et øjeblik.
Et minut er meget lang tid.
Så behøvede du ikke sige
At du elsker mig
For jeg ville allerede vide det
Hr. Carvalho! Skal vi?
Jeg kan ikke tåle parringsdansen!
Hvis mit hjerte blev revet itu?
Mere end ord for at vise
At din kærlighed er ægte
Dit vægmaleri fik mig ind på Prisma Lab.
Jeg kom ind på programmet takket være din prøve.
Hvis jeg fjernede de ord?
Så kunne du ikke begynde forfra
Bare ved at sige
"Jeg elsker dig"
Du skal afsted, ikke?
Jo.
Mere end ord
Min pige...
Det er forbi,
men det var det værd.
ET FORÅR SENERE
Det er smukt, Jasmine.
Tak.
Kurverne er inspireret af Ouro Pretos gader.
Hvor den korteste afstand mellem to punkter ikke er en lige linje.
Dig?
Jeg kommer lige fra Rio.
Prisma Lab gav mig en forskningsopgave i Ouro Preto.
- Ouro Preto? - Ja.
Hvad er oddsene?
Skal jeg beregne dem?
Tekster af: Anders Søgaard
Kreativ supervisor: Lotte Udsen